Plaasmoorde!!!!! Farm Murders!!!!! - Page 49 - Stormfront
Page 49 of 673 « First < 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 99 149 549 > Last »
10-26-2006, 05:18 AM #481
Twee rowers skiet, steek pa in halfuur lange drama in huis
'n Pa van Elarduspark, Pretoria, is in die gesig geskiet en nege keer met 'n mes gesteek toe hy twee rowers met sy kaal vuiste uit sy dogter se slaapkamer gemoker het.
Hy het sowat 'n halfuur lank teen hulle geveg voordat hulle die aftog geblaas het. Sy 14-jarige seun het in 'n stadium sy pa se windbuks gelaai en die rowers by sy kamer ingewag.
"Ek het hulle 'n run for their money gegee," het mnr. Chris Herbst (37) van Elarduspark gister gesê 'n uur nadat hy uit die Kloof Medi-Clinic ontslaan is.
Die rowers – gewapen met 'n mes en 'n vuurwapen – het Herbst in die wang geskiet en vyf keer in die rug gesteek, drie keer in die hande, een keer in die boud en een keer aan die oor.
Sy vrou, Julene (36), sê sy het Maandag omstreeks 01:30 wakker geword, 'n lig in die huis gesien en haar man wakker gemaak.
Herbst sê hy het opgespring en oor die bed gehardloop. Die "volgende oomblik" het twee mans voor sy bed gestaan. "Ek het die een platgeslaan en toe hy val, het hy my in die regterboud gesteek, maar ek het hom 'uitgehaal'.
"Die ander ou se vuurwapen het afgegaan en ek is in die linkerwang getref."
Volgens Herbst het hy die rowers "uit sy kamer en in die gang afgeslaan" terwyl sy vrou agter hul kamerdeur geskuil en gebid het.
"Een het drie keer verby haar geloop, maar haar nie gesien nie."
Hul seun, Christiaan (14), het intussen sy pa se windbuks gelaai en vir die boewe by sy kamer gewag.
Herbst sê toe hy besef hy verloor baie bloed en word swak, het hy agter sy ander kinders, Annika (12) en JJ (6), se kamerdeur gaan staan om sy kragte te herwin.
"Maar toe ek hoor hulle roep na my dogter en sê 'come here, I want you', toe weet ek hulle wil haar verkrag en toe slaan ek hulle uit haar kamer en weer in die gang af.
"Ek het vir Annika gesê om die venster met hul verdiepingbed se leer stukkend te slaan en sy is na die bure vir hulp. Vir JJ het ek onder die bed ingeskop sodat hy veilig moes wees."
Hy sê hy het 'n halfuur lank met die boewe baklei voordat hulle met twee selfone gevlug het.
Mnr. Ferdie van Staden, Herbst se buurman, het intussen die polisie ontbied.
"Hulle was binne 5 min. op die toneel.
"Ek dank die Here dat ek nog hier sit en my vriende en familie vir hul ondersteuning," het Herbst gesê. Hy skryf sy oorlewing toe aan Graf Mega, 'n gespesialiseerde selfverdedigingskuns, waarin hy al langer as 'n jaar klas loop.
Insp. Anton Breedt, polisiewoordvoerder, het die voorval bevestig.
10-26-2006, 07:36 PM #482
'Sy lyk so mooi, sy's dood'
Mokopane (Potgietersrus). – 'n Man van dié dorp in Limpopo is in aanhouding nadat hy na bewering met 'n bakkie oor sy vrou gery en toe glo ure lank met haar lyk langs hom in die dorp rondgery het.
Mnr. Ignatius Stephanus (Fanie) Terblanche (36) sal vandag vir die tweede keer in die Mokopane-landdroshof verskyn.
Hy beweer hy kan nie onthou hoe sy vrou, Lizette (45), sowat twee weke gelede dood is nie. Hy het verlede week vlugtig verskyn en is steeds in aanhouding in die polisieselle in Mokopane.
Die egpaar is slegs vier maande gelede in die Mokopane-landdroshof getroud. Dit is dieselfde hof waar hy nou op onder meer 'n klag van moord teregstaan.
Mev. Liesl Hobbs, skoonsuster van mev. Terblanche, het gister gesê haar suster se makabere dood voel soos 'n "horror movie" vir die gesin.
Volgens inligting het die Terblanche-egpaar en 'n tante van mnr. Terblanche, ene Letitia, die aand van Saterdag 14 Oktober in Polokwane (Pietersburg) na die Curriebeker-rugby-eindstryd op TV gekyk.
Hulle het in die vroeë oggendure, net ná middernag, teruggery vanaf die stad na hoewe 82, waar hulle in die Uitloop-gebied buite Mokopane, woon.
Mev. Terblanche het glo naar gevoel en gevra dat haar man langs die pad moet stilhou
Volgens mnr. Frans Hobbs, pa van mev. Terblanche, het sy dogter sedert die Vrydag 'n maagaandoening gehad. "Ek weet nie hoekom het sy in die eerste plek saam met hulle rugby gaan kyk nie," het hy ontsteld gesê.
Wat presies gebeur het nadat sy uit die bakkie geklim het, is steeds 'n raaisel. Volgens die familie het Terblanche in die bakkie bly sit. Hy het in 'n stadium na bewering in die tru-spieëltjie gekyk en glo gesien dat sy vrou en tannie in die grondpad lê.
Daarna het hy glo oor sy vrou gery. Hy het daarna na bewering haar lyk in die bakkie langs hom, op die passasiersitplek gelaai en weggery.
Sy tante, wat hy op die grondpad gelos het, het familielede per selfoon in kennis gestel.
Volgens mev. Hobbs het hulle met hom kontak probeer maak. Omstreeks 04:00 die Sondagoggend het hulle hom op sy selfoon in die hande gekry.
"Toe ek hom vra waar Lizette is, het hy gesê sy sit langs hom en sy lyk so mooi." Ek het gevra om met haar te praat, waarna hy gesê het ek kan nie, want sy is dood," het mev. Hobbs gesê.
Angsbevange familielede het Terblanche glo gesoebat om sy vrou na hulle te bring.
Volgens mev. Hobbs het hy omstreeks 05:00 die oggend by hulle huis in dorp stilgehou, met sy vrou se lyk steeds voor in die bakkie. Die polisie is gebel en hy is in hegtenis geneem.
Luidens die klagstaat staan Terblanche tereg op aanklagte van moord, poging tot moord, opsetlike saakbeskadiging en bestuur onder die invloed van drank.
Beeld het verneem dat Terblanche glo vorige veroordelings teen hom het. Sy prokureur, mnr. Vincent LeCornu, beantwoord nie Beeld se talle navrae rondom die saak nie.
10-26-2006, 07:44 PM #483
Rowers tel kind aan ore op, plunder huis in Pta
"Hulle het my by my ore opgetel, toe skop hulle my teen my bene en klap my een keer hard in die gesig.
"Hulle het 'n geweer op my gerig, maar ek was nie bang nie en ek het nie gehuil nie. Ek het net heeltyd gehoop my sussie kom nie nou huis toe nie, want netnou maak hulle haar seer."
Só vertel Zaan Sonnekus (8) van Elarduspark, Pretoria, nadat hy, sy boetie Duvall (5 maande), twee huiswerkers, mee. Maria Seshabela en Jannet Mphalela, en Seshabela se dogter, Kenzani, (2), Maandag omstreeks 13:50 deur drie rowers met vuurwapens en 'n mes by hul huis oorval, aangerand en beroof is.
Dié gr. 2-leerling aan die Laerskool Elarduspark, wat enkele ure ná die voorval 'n redenaarskompetisie by sy skool gewen het, sê hy het heeltyd gewonder hoe die rowers in die huis gekom het.
Duvall en Kenzani het tydens die rooftog geslaap. Die voorval het gebeur kort nadat Zaan van die skool af gekom het. "Ek het op die toilet gaan sit toe ek hoor iemand wou inkom. Ek het gedink dis Maria, toe loop hulle in.
"Hulle het my aan die ore opgetel en na my ma se kamer geneem. Hulle het my teen 'n kussing gegooi en toe laat val hulle my op die vloer. Ek was heeltyd sonder my broek, want toe ek hulle vra om dit aan te sit, het hulle my gevloek."
Zaan sê die rowers wou weet waar die kluis is, maar hy het nie geweet nie. "Hulle het my mond, hande en bene vasgebind en my in my sussie se badkamer toegesluit."
Die rowers het ook vir Seshabela en Mphalela vasgebind, geslaan en geskop.
Zaan het dit later reggekry om sy hande los te wikkel en het deur die badkamervenster na buite geklim.
"Ek het toe weer deur my ma se badkamervenster geklim om in die huis te kom, maar toe is die polisie en my sussie reeds daar."
Sy suster, Zia (13), het tuisgekom net nadat die rowers gevlug het. Sy het gesien hoe mans in 'n taxi by die huis klim en wegry.
"Ek het Maria se skoene buite sien lê en gedink dit is vreemd. Toe ek in die huis kom, het ek haar gekry waar sy my pa probeer bel. Haar mond was nog toegebind en haar hande was ook vasgebind. Jannet het in een van die ander kamers gelê."
Zia het uitgehardloop en veiligheidswagte wat in die straat verbygery het, om hulp gevra.
Zaan se ma, Trudie, sê die rowers het juwele, kameras, 'n DVD-speler, haar trouring en ander waar*devole items gesteel. Sy en haar man was in die stad toe die voorval plaasgevind het.
"Mens besef ook nie hoe erg misdaad is tot jy self daardeur gaan nie." Die gesin kry nou berading.
Inspt. Anton Breedt, polisiewoordvoerder, het die voorval bevestig
10-26-2006, 07:56 PM #484
Man wéér moordverdagte
SOWAT 16 jaar gelede het 'n Welkomse vrou gesê sy hoop nie die mans wat haar bejaarde ma van Bloemfontein se dood veroorsaak het, kry ooit weer kans om ander mense leed aan te doen nie. Vandag verskyn een van dieselfde mans in 'n Bloemfonteinse hof weens die dood eergister van 'n apteker hier.
'n Man (52) wat in 1990 vir 25 jaar tronk toe gestuur is weens die dood van 'n bejaarde Bloemfonteinse vrou en wat sedertdien op parool vrygelaat is, is in hegtenis geneem weens die moord vandeesweek op me. Jane Cilliers (58). Hy verskyn saam met nog 'n man (49) van Botshabelo nadat hulle Cilliers na bewering Dinsdagaand in haar huis in Pentagonpark vermoor het en haar motor in Welkom wou verkoop.
Cilliers is na bewering die derde mens se dood waarby die 52-jarige man betrokke was. In 1990 is hy en nog twee mans weens die dood van mev. Naomi Seaward (80), van die Siesta-aftreeoord, tronk toe gestuur. Hy is aan strafbare manslag skuldig bevind. Voor dít het hy 12 jaar tronkstraf uitgedien weens moord met versagtende omstandighede.
Seaward is destyds in haar woonstel vasgebind en wol is in haar mond gestop. Sy het versmoor.
Destyds by die hof het haar dogter, mev. Eunice von Graevenitz, gesê sy hoop nie hulle sal ooit weer ander mense leed kan aandoen nie.
Cilliers se lyk is Woensdagoggend deur haar dogter Catherine (21) gekry. Sy was vasgebind en lappe was om haar kop gedraai. Sy het moontlik versmoor.
Die man op parool en 'n man wat glo onlangs by Cilliers kaste ingebou het, is in hegtenis geneem.
'n Familievriend het gesê haar dogters, Catherine, Natasha en Christine, is getraumatiseer. "Hulle is almal sagte mense. Wat gaan aan met die owerheid? Hoe kon hy nog op straat rondloop?"
'n Aptekerkollega, mev. Sharon McGill, het gesê: "Sy was 'n knap apteker en 'n sprankelende vrou wat vir haar medemens omgegee het. Haar dood is 'n verlies vir die aptekersbedryf."
Politieke partye het die polisie gelukgewens met hul goeie werk, maar het uitgevaar oor die man wat op parool was en na bewering weer gemoor het. Mnr. Abrie Oosthuizen, Vrystaatse leier van die VF+, het gesê dit is bewys paroolprosedures is ontoereikend. Mnr. Casper Nordier, leier van die ACDP in die Vrystaat, het gesê dit plaas 'n vraagteken op die rehabilitasie van misdadigers.
Kapt. Francois Laux, waarnemende bevelvoerder van die eenheid teen ernstige en geweldsmisdaad, en kollegas het sowat 30 uur ononderbroke aan die saak gewerk.
Insp. Harry Nagel, polisiewoordvoerder, sê omtrent al die goed wat na bewering uit Cilliers se huis gesteel is, is teruggekry.
Nog twee mans, een van Welkom en een van Botshabelo, se moontlike betrokkenheid word ondersoek.
12-06-2006, 03:05 AM #485
'Jy kan skiet, maar ek gaan eers water drink, want ek's dors . . .'
'n Bietjie water, 'n rolstoel, 'n gebed en 'n paniekknoppie.
Dít het moontlik gister 'n bejaarde pastoor van Haakdoring, noord van Pretoria, se lewe gered toe 'n gewapende rower gedreig het om hom dood te skiet.
"Hulle het my lelik verniel en pimpel en pers geskop en slaan," het past. Willie Breet (78), van die Brandende Braambos-bediening, gesê.
Breet, sy vyf werkers en huishulp is gisteroggend van 10:00 tot 12:00 deur drie gewapende rowers aangehou. Die rowers het aanvanklik voorgegee hulle wil hoenders koop.
Die rowers het met R22 000, juwele, verskeie vuurwapens, selfone en die pastoor se bakkiesleutels gevlug.
"Ek het die oggend vir 'n siek persoon gaan bid en toe stene gaan koop. Toe ek voor die kerksaal by my huis stop, het 'n man by my bakkie kom staan en gesê hy wil hoenders koop.
"Ek het op my toeter geblaas vir my werkers, maar toe sê die man ek moet ophou lawaai. 'n Tweede rower het bygekom en hy het gesê 'ek het nie lus vir jou nonsens nie, ons is besig om jou te beroof '."
Hy het Breet se selfoon uit sy hempsak gegryp en hom beveel om uit die bakkie te klim. Terwyl hy uitgeklim het, is hy aangerand.
Breet sê 'n derde rower het die werkers in 'n buitekamer aangehou. Hulle is later almal na buite gebring en in 'n ry langs die bakkie laat staan.
"Ek het my kluissleutel onder die bakkie gegooi, maar toe sien die een rower my en gryp dit."
Twee mans, wat intussen stene kom aflewer het, het ook opgedaag. Hulle is ook beroof en aangehou.
Een van die rowers het Breet na die kerksaal geneem en gesê "ek gaan jou hier skiet waar jy vir mense bid".
"Ek het gesê skiet, maar ek gaan eers water drink want ek is dors. Ek het deur die kerksaal na die kombuis gestap met die rower agterna.
"Hy het my rolstoel teen die kombuismuur gesien en gesê ek moet in die stoel sit sodat hy my kan skiet.
"Terwyl hy besig was om handskoene aan te sit, het ek vinnig die paniekknoppie gedruk. Die volgende oomblik het almal weggehardloop."
Breet het heeltyd gebid dat die Here 'n kalmte oor hom moet bring. "Dit het gevoel of ek 'n hartaanval gaan kry."
Hy sê die polisie ondersoek die voorval.
12-06-2006, 03:25 AM #486
Oupa doodgekap aan Wes-Rand
'n Oupa van twee kleinkinders is gister deur rowers met 'n skoffelpik doodgekap toe hy hulle in sy huis aan die Wes-Rand betrap het.
Mnr. George Coombes (59) het die rowers in sy huis in Rant-en-dal, Krugersdorp, betrap kort nadat hy van sy inkopies af gekom het.
Die rowers het Coombes herhaaldelik op sy voorkop met die skoffelpik geslaan, het insp. Odette van Staden, polisiewoordvoerder, gisteraand gesê. Die rowers het slegs sy selfoon, beursie, kamera en ander klein huishoudelike goedere gesteel.
"Die goed wat hulle gevat het, was nie my pa se lewe werd nie. Niks sal so 'n liefdevolle pa weer terugbring nie," het mev. Michelle Fourie, Coombes se dogter, gisteraand gesê.
Fourie was die eerste persoon wat op haar pa se lyk in die voortuin afgekom het.
Geen verdagtes is nog gearresteer nie.
12-06-2006, 03:26 AM #487
Vrystaatse egpaar sterf in koeëlreën
IN 'n koeëlreën van altesaam 11 skote het mnr. Eugene Fourie (56) en sy vrou, Anne-marie (52), gesterf en is hul enigste dogter swaar gewond.
Me. Annerette Fourie (32), hul dogter, veg steeds om haar lewe in die Bloemfontein-Medi-Clinic ná die jongste plaasmoord in die Suid-Vrystaat.
Me. Fourie, die enigste oorlewende en 'n ooggetuie, is in 'n bedenklike toestand in die intensiewesorgeenheid opgeneem nadat die plaasmoordenaars ook op haar losgebrand het.
Sy is vir dood in hul kombuis agtergelaat nadat die moordenaars eers haar pa en toe haar ma doodgeskiet het.
Die Fourie-egpaar is Donderdagaand ná ete op hul familieplaas Rietfontein in die distrik Thaba Nchu vermoor.
Die Fouries het saam met hul neef, mnr. Louis Botha, aandete op die stoep voor die huis geniet.
Botha het omstreeks 21:00 na sy huis, 'n paar treë van die plaasopstal, geloop toe hy verskeie skote hoor klap het.
Mnr. Francois Koekemoer, mnr. Fourie se swaer, sê Botha het dadelik die Verkeerdevlei-polisiekantoor gebel.
"Hulle was baie vinnig hier en het voor Botha op my swaer-hulle se lyke afgekom."
Volgens 'n ingeligte het Botha drie tot vier mense in die donker sien weghardloop.
Mnr. Fourie was vermoedelik uit die huis op pad tuin toe om 'n sigaret te rook toe die moordenaars hom oorrompel het.
Hy het in die voordeur inmekaargesak nadat sewe skote op hom geskiet is.
Die fris boer is vyf keer in die bors en twee maal in die arm geskiet.
Die pakkie sigarette het met Volksblad se besoek sentimeters van hom gelê.
Sy foksterriër-hondjie, Doppies, het styf teen sy baas se lyk gewaak terwyl polisiebeamptes die toneel vir leidrade gefynkam het.
Mev. Fourie en haar dogter is vermoedelik eers gedwing om 'n brandkluis oop te sluit voordat die moordenaars verskeie skote op hulle geskiet het.
Twee skote elk is op mev. Fourie en haar dogter afgevuur. Albei is in die bors getref.
Die moordenaars het die vroue vir dood in die kombuis agtergelaat, die deur gesluit en met drie jaggewere, 'n pistool, drie selfone en kontant gevlug.
Die egpaar het in hul huis gesterf.
Die familie wou nie gister oor me. Fourie se toestand uitwei nie.
"Sy is kritiek, maar stabiel," het haar broer, dr. Janneman Fourie, gister uit Londen gesê. Hy land vandag in Suid-Afrika om sy ouers se begrafnisreëlings te tref.
Polisiebeamptes sal waarskynlik Maandag 'n verklaring by me. Fourie afneem.
'n Uitgebreide polisiesoektog deurnag na die gewapende voortvlugtiges het niks opgelewer nie.
Tientalle boere in die distrik het om middernag om die huis saamgekom.
'n Onheilspellende stilte het tussen die geskokte landbouers geheers.
"Lewens, onskuldige lewens, dit is wat vannag gesteel is," het 'n briesende boer in 'n stadium opgemerk.
Enigiemand met inligting oor die voorval kan insp. Dirk van Rhijn, ondersoekbeampte, by 082-705-8264 bel.
12-06-2006, 03:27 AM #488
'Hulle het gekom om te moor'
STEYNSRUS. – "Hulle het gekom om te moor. My pa, tannie Bettie en die onbekende plaaswerker is die slagoffers van nog 'n sinlose moord in ons land."
Só sê mev. Hannetjie Nagel nadat die lyke van haar pa, mnr. Louis Fivaz (77), 'n verlangse familielid van die oudpolisiekommissaris George Fivaz, 'n vriendin, mev. Bettie Smit (72), en 'n onbekende plaaswerker op die plaas Modderbult tussen Ventersburg en Steynsrus gekry is.
Hulle is vermoedelik reeds Sondag vermoor en gisteroggend deur 'n huishulp ontdek. Nagel en haar dogter Rina was Sondag op die plaas om by haar pa-hulle te kom kuier.
"Alles was onheilspellend stil op die plaas. Die gordyne was toegetrek en dit was vir my vreemd. Ek het hulle probeer bel, maar het aangeneem hulle het by iemand gaan eet. Die tannie se motor was nie daar nie."
Sy het vir hulle 'n pakkie lekkers en 'n plantjie by die voordeur gelos. Dit het gistermiddag steeds daar gestaan. Die polisie het Smit se motor gisteroggend naby Ventersburg gekry.
'n Predikantvriend van haar pa het Nagel gisteroggend oor die tragiese gebeure ingelig.
Nagel sê haar pa het geen werkers meer op die plaas gehad nie. Dit was gewoonlik werkers van omliggende plase wat hom kom help het, daarom is die man wie se lyk in die werkershuisie gekry is, onbekend aan haar.
Daar is nêrens by die huis ingebreek nie en al die deure was gesluit. Dit is onbekend hoe die moordenaars toegang tot die huis verkry het. "Dit gaan net oor doodmaak. Hulle het nie gekom om goed te vat nie. Hier staan 'n vuurwapen en hier is my pa se beursie. Niks van waarde is gevat nie." Smit se lyk is in die kombuis gekry waar sy kos gemaak het. Fivaz is in die eetkamer oorval. Sy lyk het langs 'n stukkende tafeltjie, wat vermoedelik in die struweling gebreek is, gelê. 'n Geskokte Nagel sê as daar so baie bloed in die huis is, was dit wreedaardige moorde.
Fivaz se getroue hondjie, Jakkals, het op sy baas se "plek" in die familiebegrafplaas gaan lê. Fivaz het die dubbele graf ingerig toe sy vrou sowat vyf jaar gelede dood is.
Niemand was nog teen gistermiddag laat vasgetrek nie.
12-06-2006, 03:30 AM #489
Kaper slaan bejaarde oor kop, spring op sy bors
'n Bejaarde afleweringskontrakteur van Beeld en sy vrou is gisteroggend vroeg in Vorna Valley, Midrand, gekaap en aangerand terwyl hulle koerante afgelewer het.
Mnr. Nick Cornelius (80) en sy vrou, Lynette (56), het by 'n kompleks in Van Heerdenstraat stilgehou toe 'n voertuig met drie verdagtes agter hulle gestop het.
Volgens mnr. Jacobus Waardhuizen, mev. Cornelius se seun, het drie mans sy ouers uit hul voertuig geruk en aangerand.
"Hulle het my ma en stiefpa só hard met 'n geweer oor die kop geslaan dat die magasyn uitgeval het. Hulle het my stiefpa op die vloer gegooi en op sy bors gespring," het Waardhuizen gister gesê.
"Een van die mans het 'n bottel bier by hom gehad wat hy op die grond neergesit het voordat hulle met my ouers se splinternuwe Toyota Tazz weggery het," het hy gesê.
" 'n Vrou wat in die kompleks woon, het my ma gehoor skreeu en die polisie gebel."
Cornelius en sy vrou is na die Tembisa-hospitaal geneem waar hulle vir hul beserings behandel is. Die egpaar is gisteroggend ontslaan en sterk by hul huis in Newlands, Johannesburg, aan.
12-06-2006, 03:35 AM #490
Prokureur sterf ná kapingsdrama – vriend hou sy lyk vas
Vanderbijlpark. – 'n Prokureur (34) van dié dorp is Saterdagnag in die Natalspruit-hospitaal dood nadat drie gewapende rowers hom vroeër die aand in Tokoza by sy vrou en babadogtertjie geskiet het.
Mnr. Eddie Barnard is enkele minute nadat hy in die hospitaal opgeneem is, aan skietwonde in sy bors, maag en rug dood.
Barnard, sy vrou, Rena, en hul dogtertjie, Carli (9 maande), is Saterdag omstreeks 20:45 voor die gesin se huis in SE2, 'n woonbuurt in Vanderbijlpark, deur drie gewapende rowers oorval. Hulle is in die agterste deel van die gesin se viertrekvoertuig gedwing en met komberse toegemaak.
Die mans het daarna met hulle in die rigting van Tokoza aan die Oos-Rand gery.
Intussen het bure, wat die kaping gesien het, vergeefs probeer om die polisie in die hande te kry, het Beeld gister verneem.
Mev. Barnard het ná die voorval aan vriende vertel die rowers het later stilgehou, haar man uit die motor gegooi en twee skote afgevuur. Hulle het haar dogtertjie daarna ook uit die voertuig geruk, uitgegooi en nog 'n skoot afgevuur.
"Rena het gedink die mans het eers vir Eddie en toe hul dogtertjie doodgeskiet," het 'n geskokte mnr. Henk Scheepers, voorsitter van die Vanderbijlparkse sakekamer en 'n kollega en vriend van Barnard, gister gesê.
Volgens Scheepers, wat saam met nog kollegas verbete na die Barnards begin soek het nadat hulle van die kaping gehoor het, het iemand in die "warboel" hom gebel en gesê mnr. Barnard is in die Natalspruit-hospitaal opgeneem. Scheepers het daarheen gejaag, maar Barnard is minute tevore dood.
'n Erg getraumatiseerde mev. Barnard het by die hospitaal aan Scheepers vertel sy het heeltyd onder die kombers gesit en die drie skote gehoor. Sy het gedink die rowers het sowel haar man as hul dogtertjie doodgeskiet.
Die mans het haar toe ook uit die voertuig gegooi en daarmee weggejaag.
Mnr. Barnard was swaar gewond en Carli het geringe kopbeserings en 'n paar skrape opgedoen, het Scheepers vertel. Sy sterk nou by familie aan.
Volgens hom het mev. Barnard na 'n pad daar naby gehardloop en 'n motor voorgekeer wat toe met die gesin na die Natalspruit-hospitaal gejaag het.
Scheepers sê by dié hospitaal was daar chaos en het die dokter wat aan diens was, hom en nog 'n vriend na die teater gebring en gevra om hom te help om Barnard se lyk vas te hou, terwyl hy die bloed afwas.
Daar was glo nie genoeg personeel aan diens nie, het Scheepers gesê. Oral het dooie mense gelê.
Scheepers sê dit was verskriklik om sy vriend en kollega se lyk vas te hou, terwyl dit gewas word. "Die misdaad in hierdie land is weersinwekkend en onaanvaarbaar."
Supt. Maria Mazibuko, woordvoerder van die polisie, het gister gesê die gesin se voertuig is Sondag by Parkstasie teruggevind. Niemand is nog in hegtenis geneem nie. Mense met inligting kan supt. Daan Celliers bel by 0 082 319 9645.